text: Ultra-cold storage facility sa Gallares Hospital nga butangan sa mga Covid vaccine nga ginama sa Pfizer.
text: #000004
text: Matud ni Macuno, ang nag-unang tahas mao ang pag-andam sa matag-usa nga mabakunahan sa unsa mang vaccine nga moabot ug anaa.
text: #000006
text: Adunay freezer ang GCGMH nga puwedeng butangan og Pfizer vaccine, nagkanayon ang doktor, ug kini giklaro usab ni Gob. Arthur Yap.
text: #000007
text: Apan wa lang naapil ang Bohol sa mga dapit alang sa dinaliang prayoridad sa nasudnong kagamhanan sa paghatag sa maong bakuna.
text: #000008
text: Gikonsiderar sa nasudnong kagamhanan ang kadaghan sa mga kaso sa COVID didto ug ang gikinahanglang ultra-cold storage facility sa mga natungdang LGU.
text: #000010
text: Andam ang lalawigan sa Bohol alang sa pagdawat sa Pfizer vaccines para sa Covid-19.
text: #000011
text: Ang kagamhanang probinsiyal sa Bohol wala niining maong pasilidad kay ang anaa mao ang cold storage nga para lang sa ubang COVID vaccine—ug ang containerized RT-PCR laboratory.
text: #000012
text: Gani, ang lahi nga mga matang sa vaccines nga nadawat na sa Bohol didto diretso gihatud sa cold storage sa probinsiya.
text: #000013
text: Apan dili sama sa ubang bakuna, ang Pfizer nagkinahanglan og ultra-cold storage nga labing menos negative 70 degrees Celsius aron dili maapektohan ang kalidad ug mausik lamang.
text: #000014
text: Ang Gallares Hospital nga gipanag-iya sa kagamhanang nasyonal pinaagi sa DOH adunay ultra-low freezer nga mabutangan og bakuna nga sama sa Pfizer—apan wa pa pod iapil sa suplay.
text: #000015
text: Bisag ang cold storage sa probinsiya para lang sa ubang bakuna, apil ang gobernador nga niklaro nga ang GCGMH adunay freezer nga puwedeng gamiton para sa Pfizer.
text: #000016
text: Gani, ang probinsiya pinaagi sa BIATF ug mga doktor, apil si Macuno, nagkasabot nga gamiton ang freezer sa GCGMH kon adunay Pfizer vaccine nga ipada ang DOH/IATF sa Bohol.
text: #000017
text: Team convergence lang na, panagsabot, kay maprobinsiya o ma-Gallares Hospital ang ekipo iya man gihapon sa kagamhanan ug para sa kaayohan sa katawhan, matud ni BIATF spokesperson Dr. Yul Lopez.
text: #000018
text: Nasayud ang DOH sa freezer sa GCGMH kay ang maong tambalanan iya sa nasudnong goberno pinaagi sa DOH mismo.
text: #000019
text: Apan sama sa daghang dapit sa nasud, wa pa iapil ang Bohol sa inisyal nga Pfizer vaccine kay giprayoridad sa DOH ug IATF ang NCR plus, Cebu City ug Davao City.
text: #000020
text: Dugang pagklaro ni Macuno nga ang distribusyon sa bakuna nag-agad sa kriterya sa ibabaw (DOH/IATF) ug dili ni bisan kinsa na lang ug kini ilang girespetohan.
text: #000021
text: Ang tinuod mao nga andam ang ultra-low freezer kon gikinahanglan, matud ni Macuno kinsa nag-alayon og ang gobernador ug BIATF sa pagresponde sukad pag-COVID sa niaging tuig.
text: #000022
text: Nagtoo ang hepe sa bugtong tambalanan sa Bohol nga COVID-dedicated facility nga ang pagbakuna mao ray paagi nga mabuntog ang pandemya.
text: #000023